פטגוזאורוס

פטגוזאורוס (שם מדעי: Patagosaurus; מילולית: "לטאת פטגוניה") הוא סוג של דינוזאור זאורופוד אשר חי באמצע היורה לפני 165-161 מיליון שנה. 

 מאפיינים 
הפטגוזאורוס היה קרובו של הצטיוזאורוס והשתייך לאותה משפחת - משפחת הצטיוזאוריים. המאובנים שלו התגלו בצ'ובוט שבארגנטינה בשנת 1979 בידי הפלאונטולוג הארגנטינאי חוסה בונפרטה. נמצאו מספר ממצאים של הדינוזאור, בהם נמצאו עצמות ירכיים, שוק, כמה חוליות וגולגולת קטנה.

זאורופוד זה היה קטן יחסית, באורך  ומשקל של 7.5–8 טון מטרי. כמה חוקרים סוברים שהגיע למשקל של מעל 9.5 טון. היה לו צוואר קצר וגולגולת קטנה בעלת חוטם נמוך. הלסתות היו בעלות שיניים קטנות בעלות כתרים, דומים לאלה של הקמרזאורוס. הזנב של הדינוזאור היה ארוך מאוד ביחס לאורכו ואולי שימש להתגוננות או לאיזון.

הוא חי ביערות של מחטניים או של שרכים גדולים, אולי בסמוך להרי געש פעילים. לצידו חיו יצורים שונים מתור היורה, ביניהם דו-חיים, צבים, הזאורופוד וולקימריה (Volkheimeria) והטורפים הגדולים פיאטניצקיזאורוס (Piatnitzkysaurus) וקונדורפטור (Condorraptor) שאולי צדו את הפטגוזאורוס האיטי.

קישורים חיצוניים

קטגוריה:צטיוזאוריים
קטגוריה:דינוזאורים שחיו ביורה תיכון באמריקה הדרומית
קטגוריה:מאובני טקסונים שתוארו ב-1979
קטגוריה:טקסונים שתוארו בידי חוסה בונפרטה